SK Úradný vestník Európskej únie C 126/14

Uverejnenie žiadosti o registráciu v zmysle článku 6 odsek 2 nariadenia (EHS) č. 2081/92 o ochrane označení pôvodu a zemepisných označení

(2005/C 126/07)

Toto uverejnenie udeľuje právo námietky v zmysle článku 7 a 12 d uvedeného nariadenia. Každá námietka proti tejto žiadosti musí byť postúpená v lehote šiestich mesiacov od tohto uverejnenia prostredníctvom príslušného orgánu členského štátu, členského štátu Svetovej obchodnej organizácie, alebo tretej krajiny uznanej podľa článku 12 odsek 3. Uverejnenie je odôvodnené nasledujúcimi náležitosťami, najmä bodom 4.6, podľa ktorého sa žiadosť považuje za odôvodnenú v zmysle nariadenia (EHS) č. 2081/92.

SÚHRNNÝ VÝKAZ

NARIADENIE RADY (EHS) č. 2081/92

„SALAME CREMONA“

č. ES: IT/00265/27. 12. 2002

CHOP ( ) CHZO (X)

Tento stručný výkaz je vytvorený za informačným účelom. Úplnú informáciu najmä pre výrobcov produktov chránených CHOP, alebo CHZO, môžete získať prostredníctvom konzultácie úplnej verzie špecifikácie výrobku buď na národnej úrovni, alebo na oddeleniach Európskej komisie (1).

1. Príslušný úrad členského štátu:

Názov: Ministero delle Politiche Agricole e Forestali Adresa: Via XX Settembre n. 20, I-00187 ROMA Tel.: 06-4819968 Fax: 06-42013126 E-mail: qualita@politicheagricole.it

2 Žiadateľská asociácia:

2.1 Názov: Consorzio tutela del Salame Cremona 2.2 Adresa: Piazza Zelioli Lanzini,1 – I-26100 CREMONA Tel. - fax: 0372/598251 2.3 Skladba: výrobcovia/spracovatelia (X) iné ( )

3. Typ výrobku:

Trieda 1.2.: Mäsové výrobky

4. Popis predpisu:

(syntéza podmienok uvedených v článku 4, odsek. 2):

4.1 Názov: „Salame Cremona“

4.2 Popis: „Salame Cremona“ je surový údenársky výrobok určený na dozrievanie, ktorý pred uvedením do predaja vykazuje nasledujúce vlastnosti:

Fyzikálno-morfologické vlastnosti

Hmotnosť po dozretí nie je nižšia ako 500 gr

Priemer výrobku počas prípravy nie menší ako a 65 mm

Dĺžka výrobku počas prípravy nie menšia ako150 mm

Chemické a chemicko-fyzikálne vlastnosti

Mikrobiologické vlastnosti

Stupeň organického mikrobiologického znečistenia: > 1 x 10 jednotiek za týždeň tvoriace kolónie s prevahou mliečnych a kokusových baktérií.

Organoleptické vlastnosti

Vonkajší vzhľad: valcovitý tvar s nepravidelným ryhovaním.

Konzistencia: výrobok musí byť kompaktný a jemnou konzistenciou

Vzhľad výrobku na reze: odrezaný plátok je kompaktný a homogénny s charakteristicky typickou súdržnosťou so svalovými a tukovými časťami, tak že nie je sú jasne viditeľné obrysy („rôsolovitý“ vzhľad). Nenachádzajú sa v ňom evidentné časti šľachovitých úponov.

Farba: intenzívna červená.

Vôňa: typická a korenistá.

4.3 Zemepisná oblasť: Oblasť výroby Salame Cremona zasahuje teritórium regiónov: Lombardia, Emilia Romagna, Piemonte a Veneto.

4.4 Dôkaz pôvodu: Najdôležitejšie historické dokumenty, ktoré jasne a presne dokumentujú pôvod výrobku a jeho väzbu k teritóriu, pochádzajú z roku 1231 a sú uložené v Štátnom Archíve v Cremone a potvrdzujú obchodovanie s ošípanými a mäsovými výrobkami medzi teritóriom Cremona a okolitými štátmi. Z existujúcich renesančných dokumentov, ktoré sa nachádzajú v „Litterarum“ a vo „Fragmentorum“ je nesporne zistená prítomnosť, ale predovšetkým dôležitosť výrobku „salame“ v oblasti produkcie uvedenej v predpise. V správach vypracovaných pri príležitosti návštevy biskupa Cesare Speciano (1599 – 1606) v ženských kláštoroch tejto oblasti je uvádzané, že „spôsob dennej výživy“, „počas dní, keď sa konzumujú tučné jedlá“ podávalo sa aj určité množstvo salámy.

V súčasnosti Salame Cremona umocňuje svoju tradíciu prítomnosťou na významných lombardských a padanských agroalimentárnych veľtrhoch. Sociologicko-hospodárske oznamy preukazujú prítomnosť početných výrobcov, ktorí sa venujú spracovaniu bravčového mäsa, čo sa v Pádskej nížine šírilo najmä pre dokonalú integráciu s výrobou syra a pestovaním obilnín (predovšetkým kukurice).

4.5 Výrobná metóda: Výrobný proces je v podstate nasledovný: základná surovina na výrobu tohoto IGP produktu musí pochádzať z ošípaných, ktoré sa narodili, boli chované a porazené v nasledujúcich regiónoch: Friuli Venezia Giulia, Veneto, Lombardia, Piemonte, Emilia Romagna, Umbria, Toscana, Marche, Abruzzo, Lazio a Molise. Môžu sa používať iba ošípané tradičných rás Large White Italiana a Landrace Italiana, tak, ako sú vyšľachtené podľa Talianskych genealogických záznamov (Libro Genealogico Italiano), alebo skutoční potomkovia rovnakej rasy; praví potomkovia rasy Duroc Italiana tak, ako bola šľachtená podľa Talianskych genealogických záznamov; praví potomkovia iných rás alebo ich pravé hybridy, ak pochádzajú zo selekčných schém alebo krížením uskutočneným pre účely, ktoré nie sú, podľa Talianskych genealogických záznamov kompatibilné pre produkciu ošípaných s vyššou hmotnosťou.

Ošípané sú zasielané na porážku nie skôr, ako 9 mesiacov po narodení a nie neskoršie ako 15 mesiacoch po narodení. Priemerná hmotnosť kusov v jednotlivých dodávkach zasielaných na porážku musí byť od 144 kg do 176 kg.

Bravčové mäso určené na mletie sa získava z kostrových svalov, svalových a tukových častí narezaných na pásy.

Prísady: soľ, koreniny, celé korenie alebo nahrubo drvené korenie, drvený cesnak a cesnaková pasta.

Ďalšie eventuálne prísady: biele alebo červené tiché víno, cukor a/alebo dextróza a/alebo fruktóza a/alebo laktóza, štartovacie fermentačné kultúry, dusitan sodný a/alebo draselný, kyselina askorbová a jej sodíková soľ.

Je zakázané používať mechanicky rozbúravané mäsá.

Príprava: svalové a tukové frakcie sú očistené od väčších svalových úponov a mäkkých tukových častí, lymfatických uzlín a veľkých nervových povrazcov. Mletie sa vykonáva v mlynoch s otvormi výtlačnej hlavice 6 mm. Teplota mäsa určeného na mletie musí byť viac ako 0 0C; solenie sa vykonáva počas rozbúravania mäsa; do zomletého mäsa sa primiešavajú prísady a aromatické koreniny. Miešanie zomletého mäsa sa vykonáva vo vákuových miešacích zariadeniach alebo v zariadeniach s atmosferickým tlakom v dlhších časových intervaloch. „Salame Cremona“ sa plní do prírodných bravčových, hovädzích, konských, alebo ovčích čriev s priemerom na začiatku čreva nie menším ako 65 mm. Uzatváranie sa vykonáva zaviazaním povrázkom ručne alebo strojom. Skladovanie výrobku v chladiacom boxe môže trvať maximálne 1 deň pri teplote od 2 do 10 0C. Sušenie sa vykonáva za tepla pri teplote od 15 do 25 0C.

Dozrievanie výrobkov sa vykonáva v miestnostiach s dostatočnou výmenou vzduchu pri teplote od 11 do 16 0C po dobu nie menej ako 5 týždňov. Doba dozrievania sa mení podľa veľkosti priemeru na začiatku použitého čreva.

Výrobky IGP sa spotrebiteľom dodávajú po jednotlivých kusoch balených vákuovo alebo v ochrannej atmosfére, celé alebo delené, alebo vo forme nárezu.

Subjekty, ktorých zámerom je produkcia IGP výrobku „Salame Cremona“, musia prísne dodržiavať predpis uložený v Európskej únii.

Výrobné operácie, balenie alebo porciovanie musí byť realizované pod dohľadom kontrolných štruktúr uvedených v čl. 7 predpisu, výhradne v oblasti výroby uvedenej v čl. 3 predpisu, aby bola zaručená kontrola a pôvod surovín, aby sa nemenili kvalitatívne vlastnosti výrobku.

4.6 Väzba: Výroba salámy je úzko spojená s miestnymi chovmi ošípaných už od rímskych čias. Výrobok Salame Cremona predstavuje silnú a pevnú väzbu s prostredím, ktoré sa vyskytuje v oblastiach Cremona a Pádska nížina, potom v spojení s chovom ošípaných viazanom na výrobu syra a pestovaním kukurice.

V dokonalej a presvedčivej súčinnosti medzi chovom hovädzieho dobytka na mlieko a chovom ošípaných, spoločne s pestovaním obilnín, vhodnými klimatickými podmienkami, hmlami a slabým prúdením vzduchu, našli vynikajúceho spojenca, ktorý umožňuje plneným výrobkom ako sú salámy, nadobudnúť počas dozrievania mimoriadnu jemnosť, vláčnosť a výraznú arómu. Teritórium výroby Salame Cremona so svojimi typickým vlastnosťami pôvodne záplavových zón sa už veľa stáročí využíva na chov ošípaných, najskôr v takzvanom rodinnom systéme, neskoršie stále viac profesionálne. Všetky zóny, ktoré sa zaoberajú výrobou tohoto produktu, majú hmlisté podnebie s vysokou vlhkosťou a so slabým prúdením vzduchu, čo uľahčuje optimálne dozrievanie plneného produktu ako je Salame Cremona. Krajina produkčnej zóny v oblasti patriacej do Pádskej nížiny je uniformná: celkovo rovinatá, pretkávaná riekami a kanálmi s výskytom rastlinnej vegetácie, hlavne lúčnych porastov a kukurice.

V celom produkčnom teritóriu je klíma charakteristická relatívne drsnými a vlhkými a hmlistými zimami a jeseňami, miernou a daždivou jarou, zatiaľ čo letá sa vyznačujú dosť vysokými teplotami a pomerne častými, ale krátko trvajúcimi dažďami, nezriedka intenzívnymi. V Pádskej nížine a priľahlých údoliach sa ošípané vždy vyskytovali, je to zviera, ktoré optimálne najlepšie zužitkuje prebytky kukurice a zbytky pri spracovaní mlieka.

Výrobná zóna sa odjakživa javila ako ideálna, pretože disponuje základnými surovinami (kukurica a mliečna srvátka) a tiež pre spracovanie a konzerváciu bravčového mäsa, predovšetkým výrobku „Salame Cremona“, čo vyžaduje veľmi vlhké prostredie s nízkym prúdením vzduchu, ktoré zabezpečujú tomuto výrobku príslušné kvalitatívne vlastnosti.

Toto všetko by však nepomohlo dosiahnuť Salame Cremona také kvalitatívne vlastnosti, ak by nezasiahol ľudský faktor, ktorý vo výrobnej zóne vedel včas stanoviť techniku prípravy a dozrievania osobitých charakteristických salám.

Ešte i dnes Salame Cremona je výrobok u ktorého výrobné procesy rešpektujú tradície, ktoré sa dobre spájajú s novými technológiami výrobného procesu.

Faktor prostredia spôsobený klímou a ľudský faktor, ktorý sa identifikuje výraznými technickými schopnosťami pri príprave Salame Cremona, zostávajú základnými a nenahraditeľnými prvkami, ktoré zaručujú osobitosť a dobrú povesť výrobku.

Salame Cremona požíval a stále požíva vysoké všeobecné uznanie, ako dôkaz svojej radičnej prezentácie na poľnohospodársko-potravinárskych veľtrhoch oblasti Valle Padana sa výrazne sa prezentuje na hlavných domácich a zahraničných trhoch.

Tieto skutočnosti okrem toho potvrdzuje i uvedenie výrobku „Salame Cremona“ v zozname hlavných agroalimentárnych výrobkov s označením krajiny pôvodu Taliansko, uvedené pod čiarou bilaterálnych dohôd uzavretých medzi Talianskom a inými Európskymi krajinami v rokoch 1950 – 1970 (Nemecko, Francúzsko, Rakúsko, Španielsko) o ochrane značky geografického pôvodu.

4.7 Kontrolná štruktúra:

Názov: Istituto Parma Qualitá – I.P.Q. Adresa: Via Roma, 82/c – I-43013 LANGHIRANO (PR)

4.8 Etiketovanie: Na etikete musí byť neodstrániteľne a zreteľnými písmenami uvedený písmom väčším než ostatné nápisy, názov „Salame Cremona“ a „Indicazione Geografica Protetta“ (Značka chránenej geografickej oblasti) a/alebo značka „IGP“. Tento posledný uvedený nápis musí byť preložený do jazyka štátu v ktorom je výrobok predávaný.

Je zakázané doplňovať akékoľvek nepredpokladané kvalifikovanie výrobku.

Je povolené používanie označenia, ktoré sa vzťahujú na názov alebo spoločenské dôvody, alebo súkromné značky, pokiaľ tieto nemajú laudatívny význam alebo také, ktoré by zavádzali zákazníka.

Okrem toho na etikete musí byť znázornený symbol spoločenstva podľa čl. 1 nariadenia (ES) Komisie č. 1276/98.

4.9 Národné podmienky: –

(1) Európska komisia – Generálne riaditeľstvo pre poľnohospodárstvo – Oddelenie pre politiku kvality poľnohospodárskych výrobkov – B-1049 Brusel